διαγραφη διονυσου φλεου. αγ[α]θηι τυχηι επι τοισδε πωλουμεν την ιερωσυνην του διονυσου του φλεου. ο πριαμενος ιερησεται χρονον οσον αμ βιοι ιερησε[τ]αι δε και του διονυσου του καταγωγιου α[τ]ελης δε εσται και του σωματος ειναι δε αυτωι και εμ πρυτανειωι και εμ πανιωνιωι σιτησιν πασας τας ημερας ληψεται δε ων πολις θυει σκελος γλωσσαν δερμα παρα βωμου μοιρας παρεξεται δε θυα ουλας λιβανωτον ελατρα βο μεν εκ τεταρτεως προβατωι δε εξ ημιεκτου γαλαθηνωι δε εγ δυο χοινικων ειναι δε αυτωι και εν τωι θεατρω εμ προεδριαι καθησθαι και στολην εχειν ην αμ βουληται και στεφανον κισσου χρυσουν θυσει δε και τας θυσιας τας εν τωι θεατρωι τωι διονυσωι τωι μελπομενωι και λιβανωτον επιθησει και σπονδαρχησει και τας ευχας ευξεται υπερ της πολεως της πριηνεων εχετω δε και στολην ην αμ βουληται και στεφανον χρυσουν μηνα ληναιωνα και ανθεστηριωνα και τοις καταγωγιοις καθηγησεται των συγκαταγοντων τον διονυσον στολην εχων ην αν θεληι και στεφανον χρυσουν. εαν δε υπερ εξακισχιλιας δραχμας ευρηι η ιερωσυνη και ατελης εσται ο πριαμενος λαμπαδαρχιας αγωνοθεσιας ιπποτροφιας αρχιθεωριας γυμνασιαρχιας. εαν δε υπερ μυριας και δισχιλιας δραχμας αγορασηι ατελης εσται και τριηραρχιας και οικονομιας και νεωποιας και προεισφορας χρηματων. καταβαλει δε ο πριαμενος τωι νεωποηι το μεν επιδεκατον παραχρημα της δε λοιπης τιμης το μεν ημυσυ μηνος μεταγειτνιωνος ετους του αυτου το δε ημυσυ μηνος ανθεστηριωνος επι στεφανηφορου κλεομενου επριατο αθηνοπολις κυδιμου δραχμων μυριων δισχιλιων δυο και του επιδεκατου δραχμων [δισ]χιλιων διακοσιων οβολου χαλκων τριων.
Ionia — Priene — ca. 130 BC — IvPriene (1906) 174 — F. Sokolowski, LSAM (1955) 105, 37 — EA 44 (2011) 35, VI 3
 ca. 130 BC 